pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลยืนยัน โครงการบัตรทองปัจจุบันไม่ได้แยกคนรวยออกจากคนจน แต่เป็นการดูแลประชาชนผู้มีรายได้น้อยให้เข้าถึงการรักษาพยาบาลดีขึ้น
วันศุกร์ที่ 19 ตุลาคม 2561
รัฐบาลยืนยัน โครงการบัตรทองปัจจุบันไม่ได้แยกคนรวยออกจากคนจน แต่เป็นการดูแลประชาชนผู้มีรายได้น้อยให้เข้าถึงการรักษาพยาบาลดีขึ้น
โฆษกประจําสํานักนายกรัฐมนตรี ยืนยันโครงการบัตรทองปัจจุบันไม่ได้แยกคนรวยออกจากคนจน แต่เป็นการดูแลประชาชนผู้มีรายได้น้อยให้เข้าถึงการรักษาพยาบาลดีขึ้น และเป็นการรักษาพยาบาลในมาตรฐานเดียวกัน
วันนี้ ( 16 ต.ค. 61 ) เวลา 13.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวชี้แจงกรณีที่มีนักการเมืองโพสต์ข้อความผ่านเฟซบุ๊กกล่าวถึงบัตร 30บาท รักษาทุกโรค หรือบัตรทอง ระบุรัฐบาลพลเอก ประยุทธ์ จันทร์โอชา นายกรัฐมนตรี พยายามที่จะแบ่งแยกคนจนกับคนรวมออกจากกัน ในการใช้บัตรดังกล่าวว่า การโพสต์ข้อความดังกล่าวคงเป็นความเข้าใจที่อาจจะไม่ได้มีการศึกษาข้อมูลอย่างถ่องแท้ โดยความเป็นจริงแล้วบัตรทองไม่ได้มีลักษณะที่จะเป็นเช่นนั้น เพราะพื้นฐานมาจากบัตร 30บาท รักษาทุกโรค แต่มีการเพิ่มค่าใช้จ่ายเป็นรายหัวให้กับประชาชนที่ได้รับการดูแลรักษา เพื่อให้คุณภาพของการดูแลรักษาของแพทย์ต่อผู้เจ็บป่วยดีขึ้น ขณะเดียวกันบัตรทองยังได้เพิ่มโรคในการที่จะได้สิทธิในการรักษาพยาบาลให้ครอบคลุมมากขึ้น ซึ่งเดิมมีหลายโรคที่บัตร 30 บาทฯ ไม่ได้ครอบคลุมการรักษาพยาบาลเอาไว้ รวมไปถึงบัตรทองยังมีการดูแลรักษาพยาบาลในเรื่องของการเจ็บป่วยฉุกเฉิน หรือได้รับอุบัติเหตุ (ใน 72 ชั่วโมงแรกไม่ต้องเสียค่าใช้จ่าย) สามารถเข้ารับการรักษาได้ทุกโรงพยาบาลที่อยู่ใกล้จุดเกิดเหตุที่สุด โดยไม่จําเป็นต้องไปโรงพยาบาลที่ตนเองผูกพันไว้ ดังนั้น รัฐบาลขอยืนยันว่าสิ่งที่ได้มีการดําเนินการในบัตรทอง เป็นความพยายามในการที่จะดูแลและช่วยเหลือประชาชนผู้มีรายได้น้อย ให้สามารถเข้าถึงบริการและการรักษาพยาบาลอย่างดีที่สุด ซึ่งรัฐบาลนี้ไม่เคยใช้คําพูดที่จะไปแบ่งแยกคนจนกับคนรวยแต่อย่างใด โดยย้ําโครงการบัตรทองปัจจุบันไม่ได้เป็นการแยกคนรวยออกจากคนจน เป็นการรักษาพยาบาลในมาตรฐานเดียวกัน เว้นผู้ที่เข้ารับการรักษาพยาบาลในโรงพยาบาลเอกชนก็ต้องจ่ายในราคาที่แพงตรงนี้ก็เป็นอีกมาตรฐานหนึ่ง ซึ่งเป็นเรื่องปกติธรรมดาอยู่แล้ว ไม่ว่าจะเป็นรัฐบาลใดหรือประเทศไหน
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม คุมเข้มสั่งตรวจสอบการตั้งโรงงานบ่อขยะไม่โปร่งใส
วันอังคารที่ 7 มีนาคม 2560
กระทรวงอุตสาหกรรม คุมเข้มสั่งตรวจสอบการตั้งโรงงานบ่อขยะไม่โปร่งใส
กรุงเทพฯ 6 มีนาคม 2560 –  กระทรวงอุตสาหกรรม โดยกรมโรงงานอุตสาหกรรมชี้แจงกรณีชาวบ้านร้องเรียนคัดค้านการทําประชาคมไม่โปร่งใสของโรงงานคัดแยกและฝังกลบสิ่งปฏิกูลหรือวัสดุที่ไม่ใช้แล้วที่ไม่เป็นของเสียอันตราย โดยคาดว่าจะเร่งดําเนินการตรวจสอบข้อเท็จจริงให้แล้
รัฐบาลไทย-ข่าวทำเนียบรัฐบาล-ธอส. ประกาศเลื่อนการออกรางวัลสลากออมทรัพย์ งวดวันที่ 16 เมษายน 2563 เป็นวันที่ 2 พฤษภาคม 2563
วันพฤหัสบดีที่ 26 มีนาคม 2563
ธอส. ประกาศเลื่อนการออกรางวัลสลากออมทรัพย์ งวดวันที่ 16 เมษายน 2563 เป็นวันที่ 2 พฤษภาคม 2563
ธอส. เลื่อนการออกรางวัลสลากออมทรัพย์ของธนาคารทั้ง 3 ชุด งวดประจําวันที่ 16 เมษายน 2563 ออกไปเป็นวันที่ 2 พฤษภาคม 2563 ประกอบด้วย ชุดวิมานเมฆ (หน่วยละ 1 ล้านบาท) ชุดพราวพิมาน (หน่วยละ 10 ล้านบาท) และชุดพิมานมาศ (หน่วยละ 50,000
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่สํานักงานสลากกินแบ่งรัฐบาลประกาศเปลี่ยนแปลงการออกรางวัลของสลากกินแบ่งรัฐบาล งวดวันที่ 1 เมษายน 2563 เป็นวันที่ 2 พฤษภาคม 2563 เพื่อสนับสนุนนโยบายของรัฐบาลในการควบคุมการแพร่ระบาดของไวรัสโคโรนา 2019 (โควิด-19) ซึ่งสํานักงานสลากกินแบ่งรัฐบาล เป็นหน่วยงานที่ดําเนินการออกรางวัลสลากออมทรัพย์ของธนาคารอาคารสงเคราะห์ด้วยนั้น ธอส. พิจารณาแล้วจึงเห็นสมควรให้เลื่อนการออกรางวัลสลากออมทรัพย์ของธนาคารทั้ง 3 ชุด งวดประจําวันที่ 16 เมษายน 2563 ออกไปเป็นวันที่ 2 พฤษภาคม 2563 ประกอบด้วย ชุดวิมานเมฆ (หน่วยละ 1 ล้านบาท) ชุดพราวพิมาน (หน่วยละ 10 ล้านบาท) และชุดพิมานมาศ (หน่วยละ 50,000 บาท) และหากมีการเปลี่ยนแปลงวันออกรางวัลเพิ่มเติม ธนาคารจะประกาศให้ลูกค้าทราบล่วงหน้าต่อไป โดย ธอส. จะพิจารณาถึงความปลอดภัยของทุกฝ่ายที่เกี่ยวข้อง และเพื่อให้สอดคล้องกับสถานการณ์ของการแพร่ระบาดของไวรัสโควิด-19 แนวทางของสํานักงานสลากกินแบ่งรัฐบาล และนโยบายของภาครัฐ ซึ่งการเลื่อนการออกรางวัลในครั้งนี้ จะไม่มีผลกระทบต่อผลตอบแทนและโอกาสในการถูกรางวัลของผู้ซื้อสลากทุกหน่วย ตามเงื่อนไขของสลากออมทรัพย์ ธอส. ในแต่ละชุด สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และ ศูนย์ลูกค้าสัมพันธ์ (Call Center) โทร.0-2645-9000
รัฐบาลไทย-ข่าวทำเนียบรัฐบาล- ลงพื้นที่ร่วมกับนายกรัฐมนตรีและคณะรัฐมนตรี  ตรวจราชการพื้นที่กรุงเทพมหานคร (กลุ่มกรุงธนใต้ เขตบางแค และเขตบางขุนเทียน)
วันพุธที่ 20 กุมภาพันธ์ 2562
ลงพื้นที่ร่วมกับนายกรัฐมนตรีและคณะรัฐมนตรี  ตรวจราชการพื้นที่กรุงเทพมหานคร (กลุ่มกรุงธนใต้ เขตบางแค และเขตบางขุนเทียน)
ในอดีตนั้น ชายฝั่งทะเลบางขุนเทียนเป็นแนวชายฝั่งที่มีความสมบูรณ์ที่มีทั้งพืชพรรณและสัตว์นานาชนิด โดยดํารงชีวิตในสภาพแวดล้อม ที่เป็นดินเลน น้ํากร่อย และเป็นแหล่งเพาะพันธุ์ตัวอ่อนของสัตว์น้ําหลายชนิด ทั้งกุ้ง หอย ปู
วันที่13 กุมภาพันธ์ 2562นายวี​ระ​ศักดิ์​ โค​วสุ​รัตน์ ​ ลงพื้นที่ร่วมกับคณะรัฐมนตรี​ นําโดย พลเอก​ประยุทธ์​ จันทร์​โอชา​นายก​รัฐมนตรี​ตรวจราชการพื้นที่กรุงเทพมหานคร (กลุ่มกรุงธนใต้ เขตบางแค และเขตบางขุนเทียน)
เวลา 13.00 น. ณ ตลาดบางแค รัฐมนตรี​ว่าการ​กระทรวง​การ​ท่องเที่ยว​และ​กีฬาร่วมติดตาม การแก้ไขปัญหาการจราจร บนถนนเพชรเกษมช่วงตลาดบางแค เพื่อบรรเทาความเดือดร้อนประชาชนในพื้นที่
เวลา 14.30 น. ณ พิพิธภัณฑ์ท้องถิ่นกรุงเทพมหานคร เขตบางขุนเทียน รมว.กก. ได้ร่วมตรวจเยี่ยมแนวทางการแก้ปัญหาน้ําทะเลกัดเซาะชายฝั่งบางขุนเทียน ซึ่งนายกรัฐมนตรีได้กล่าวความตอนหนึ่งว่า“ในอดีตนั้น ชายฝั่งทะเลบางขุนเทียนเป็นแนวชายฝั่งที่มีความสมบูรณ์ที่มีทั้งพืชพรรณและสัตว์นานาชนิด โดยดํารงชีวิตในสภาพแวดล้อม ที่เป็นดินเลน น้ํากร่อย และเป็นแหล่งเพาะพันธุ์ตัวอ่อนของสัตว์น้ําหลายชนิด ทั้งกุ้ง หอย ปู ปัจจุบันระบบการคมนาคมมีความสะดวก ทําให้การเดินทางง่าย ระยะทางไม่ไกล ที่สําคัญยังสามารถมาทํากิจกรรมการท่องเที่ยวเชิงธรรมชาติหรือเชิงนิเวศได้ด้วย อีกทั้งรัฐบาลดําเนินการฟื้นฟูและบํารุงรักษาป่าชายเลนให้กลับคืนสู่สภาพเดิมที่มีความสมดุล ของระบบนิเวศและให้เป็นแหล่งอาหารตามธรรมชาติอย่างยั่งยืน พร้อมทั้งส่งเสริมให้เป็นแหล่งท่องเที่ยวเชิงนิเวศที่สําคัญของกรุงเทพฯ” ทั้งนี้ นายกรัฐมนตรีได้กล่าวขอบคุณทุกภาคส่วนที่เสียสละ และมีส่วนร่วมในการฟื้นฟูและอนุรักษ์ทรัพยากรธรรมชาติ ตามพระราโชบายสมเด็จพระเจ้าอยู่หัว อะไรที่เป็นประโยชน์ต่อประเทศชาติ ขอให้สร้างมูลค่าเพิ่มแก่ทรัพยากรที่มีอยู่ ให้เกิดประโยชน์แก่ท้องถิ่น สร้างความเข้มแข็งให้กับชุมชนเช่นเดียวกับทะเล บางขุนเทียน ทุกคนต้องสามารถใช้ประโยชน์ได้ รวมทั้งดูแลประมงพื้นบ้านที่ต้องสอดคล้องกับการรักษาทรัพยากรธรรมชาติ ซึ่งบางขุนเทียนเป็นทั้งแหล่งอาหารและการท่องเที่ยวทางเรือ
เวลาต่อมา รมว.กก. ได้ร่วมกิจกกรมปลูกป่าชายเลนในโครงการ“เพิ่มและขยายพันธุ์ไม้ป่าชายเลน”เพื่อป้องกันปัญหาน้ําทะเลกัดเซาะชายฝั่งบางขุนเทียน ณ จุดชมวิวป่าชายเลนทะเลกรุงเทพฯ
รัฐบาลไทย-ข่าวทำเนียบรัฐบาล-นายกฯ สั่งเร่งช่วยเหลือเด็กชาย 2 พี่น้องถูกทอดทิ้ง พร้อมกำชับทุกจังหวัดเอ็กซเรย์ทุกพื้นที่ วอนคนไทยร่วมแจ้งเบาะแส
วันจันทร์ที่ 17 ธันวาคม 2561
นายกฯ สั่งเร่งช่วยเหลือเด็กชาย 2 พี่น้องถูกทอดทิ้ง พร้อมกําชับทุกจังหวัดเอ็กซเรย์ทุกพื้นที่ วอนคนไทยร่วมแจ้งเบาะแส
นายกฯ สั่งเร่งช่วยเหลือเด็กชาย 2 พี่น้องถูกทอดทิ้ง พร้อมกําชับทุกจังหวัดเอ็กซเรย์ทุกพื้นที่ วอนคนไทยร่วมแจ้งเบาะแส
วันที่ 17 ธันวาคม 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการด่วนให้กระทรวงการพัฒนาสังคมและความมั่นคงของมนุษย์ส่งเจ้าหน้าที่ลงไปให้ความช่วยเหลือเด็กชายวัย 10 ขวบ และน้องชายวัย 1 ปี 5 เดือน ที่ถูกทิ้งไว้ในบ้านเช่าหลังหนึ่งใน อ.เมือง จ.อํานาจเจริญ พร้อมทั้งติดตามหาแม่ของเด็กทั้ง 2 คน หลังมีการแชร์ข่าวในโซเชียลมีเดีย
นอกจากนี้ ยังได้สั่งการให้หน่วยงานที่เกี่ยวข้องสนับสนุนสิ่งจําเป็นในการดํารงชีวิตอย่างเหมาะสม โดยเฉพาะสิทธิอันพึงมีพึงได้ขั้นพื้นฐานของประชาชน เนื่องจากได้รับรายงานว่า เด็กชายวัย 10 ขวบไม่มีที่เรียน ที่อยู่อาศัยไม่ได้มาตรฐาน ไม่มีอาหาร และไม่มีคนดูแล พร้อมทั้งย้ําว่าการดูแลผู้ยากไร้และผู้มีรายได้น้อยเป็นสิ่งที่รัฐบาลให้ความสําคัญอย่างมาก เพื่อให้หลุดพ้นจากวงจรความยากลําบากและบรรเทาภาระค่าครองชีพ เช่น บัตรสวัสดิการแห่งรัฐ บ้านประชารัฐเพื่อผู้มีรายได้น้อย และการสงเคราะห์ผู้ยากไร้ทุกรูปแบบ
"นายกฯ กําชับให้ทุกจังหวัดเอ็กซเรย์ตรวจสอบในพื้นที่ว่า มีผู้ยากไร้โดยเฉพาะเด็กและเยาวชนถูกทอดทิ้งไว้ตามลําพังหรือไม่ หากพบให้เร่งช่วยเหลืออย่างเร่งด่วน อย่าปล่อยให้เด็กหมดอนาคต ทั้ง ๆ ที่เขาเป็นอนาคตของชาติ ขณะเดียวกันขอให้ประชาชนที่พบเห็นผู้ยากไร้หรือด้อยโอกาสแจ้งข้อมูลไปยังรัฐบาลหรือหน่วยงานในพื้นที่ เพื่อเข้าไปให้ความช่วยเหลือโดยทันที"
รัฐบาลไทย-ข่าวทำเนียบรัฐบาล-สธ.เตรียมเปิดบริการทันตกรรมในโรงพยาบาล [กระทรวงสาธารณสุข]
วันพฤหัสบดีที่ 14 พฤษภาคม 2563
สธ.เตรียมเปิดบริการทันตกรรมในโรงพยาบาล [กระทรวงสาธารณสุข]
สธ.เตรียมเปิดบริการทันตกรรมในโรงพยาบาล
กระทรวงสาธารณสุข เตรียมเปิดบริการทันตกรรมในโรงพยาบาลเพิ่มจากกรณีฉุกเฉิน ในกลุ่มมีนัดรักษาต่อเนื่อง ปรับแก้ไขอุปกรณ์ในช่องปาก ผู้ป่วยที่ต้องรักษาร่วมระหว่างแพทย์และทันตแพทย์ ขอให้ประชาชน โทรสอบถาม/ นัดล่วงหน้า ที่โรงพยาบาลใกล้บ้าน และประเมินความเสี่ยงติดเชื้อโควิด 19 ออนไลน์ตามแบบประเมินโรงพยาบาลราชวิถี
บ่ายวันนี้ (14 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า ขณะนี้สถานการณ์โรคโควิด 19 มีแนวโน้มดีขึ้น กระทรวงสาธารณสุข จึงได้เตรียมเปิดให้บริการทันตกรรมเพิ่มจากเดิมที่ให้บริการเฉพาะกรณีเร่งด่วนฉุกเฉิน เนื่องจากการรักษาทางทันตกรรมส่วนใหญ่มีการทําหัตถการที่ทําให้เกิดละอองฝอยฟุ้งกระจาย อาจเกิดการแพร่กระจายเชื้อทางอากาศ (Air Borne) ไปสู่ผู้รับบริการและผู้ให้บริการได้ โดยจะเปิดบริการให้กับผู้ป่วยที่มีนัดรักษาต่อเนื่อง หรือจําเป็นต้องมีการปรับแก้ไขอุปกรณ์การรักษาที่ใส่ในช่องปาก ผู้ป่วยที่จําเป็นต้องรับการรักษาร่วมกันระหว่างแพทย์และทันตแพทย์ เช่น ผู้ป่วยโรคหัวใจ ผู้ป่วยมะเร็งบริเวณศีรษะและลําคอ โดยโรงพยาบาลได้ปรับรูปแบบการให้บริการ มีระบบนัดหมายล่วงหน้า ระบบปรึกษาทันตแพทย์ทางไกล เพื่อให้คําปรึกษาก่อนรับบริการ และพิจารณานัดผู้ป่วยตามความจําเป็นของแต่ละหัตถการ รวมทั้งจัดแยกสถานที่บริการ จัดบริการแบบเว้นระยะห่าง การจัดการระบบระบายอากาศ จัดคิวการรักษาเป็นช่วงเวลา ทําความสะอาดพื้นผิวที่มีการสัมผัส ใส่หน้ากากอนามัย การทําความสะอาดมือ เป็นต้น
สําหรับประชาชนก่อนจะนัดรักษาทางทันตกรรม ขอให้ประเมิน/คัดกรองความเสี่ยงติดเชื้อ COVID-19 ด้วยตนเอง โดยใช้แบบประเมินบนเว็บไซต์โรงพยาบาลราชวิถีhttps://covid19.rajavithi.go.th/test/th_index.phpหากคัดกรองแล้วอยู่ในกลุ่มที่มีความเสี่ยง ให้เลื่อนการรักษาทางทันตกรรมไปก่อน และติดต่อเข้ารับการตรวจรักษาที่คลินิกโรคทางเดินหายใจที่โรงพยาบาลทุกแห่งทั่วประเทศ หากเป็นผู้ที่ไม่มีความเสี่ยง โทรสอบถามความพร้อมของสถานพยาบาลใกล้บ้าน และนัดหมายล่วงหน้า หรือขอคําปรึกษา/คําแนะนําเบื้องต้นผ่านระบบปรึกษาทันตแพทย์ทางไกล โดยมาตรการทั้งหมดคํานึงถึงความปลอดภัยสูงสุดผู้ที่มารับบริการ และผู้ให้การรักษา
ทั้งนี้ ในกรณีที่การรักษารอได้ เช่น การตรวจสุขภาพช่องปากประจําปี ขูดหินปูน ทันตกรรมเพื่อความสวยงาม แนะนําให้ดูแลความสะอาดช่องปากแปรงฟันอย่างน้อยวันละ 2 ครั้ง ใช้ยาสีฟันที่มีฟลูออไรด์ ใช้ไหมขัดฟัน หลีกเลี่ยงอาหารแข็ง เหนียว เป็นต้น
***************************** 14 พฤษภาคม 2563
*****************************************************
รัฐบาลไทย-ข่าวทำเนียบรัฐบาล-ผู้ช่วย รมว.พม. พร้อมศูนย์ช่วยเหลือสังคม สายด่วน 1300 ลงพื้นที่ช่วยเหลือหญิงชราด้อยโอกาส ที่ย่านพระราม 2 และผู้ประสบเหตุไฟไหม้บ้าน ที่ย่านประชาอุทิศ กทม.
วันจันทร์ที่ 2 กันยายน 2562
ผู้ช่วย รมว.พม. พร้อมศูนย์ช่วยเหลือสังคม สายด่วน 1300 ลงพื้นที่ช่วยเหลือหญิงชราด้อยโอกาส ที่ย่านพระราม 2 และผู้ประสบเหตุไฟไหม้บ้าน ที่ย่านประชาอุทิศ กทม.
ผู้ช่วย รมว.พม. พร้อมศูนย์ช่วยเหลือสังคม สายด่วน 1300 ลงพื้นที่ช่วยเหลือหญิงชราด้อยโอกาส ที่ย่านพระราม 2 และผู้ประสบเหตุไฟไหม้บ้าน ที่ย่านประชาอุทิศ กทม.
วันที่ 31 ส.ค. 62 เวลา 10.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ เปิดเผยว่า จากกรณีหญิงชรารายหนึ่งมีลักษณะอาการหลงลืม สุขภาพไม่แข็งแรง ช่วยเหลือตนเองได้เล็กน้อย ซึ่งไม่สามารถเดินเองได้ ต้องใช้สะโพกและแขนในการเคลื่อนไหว อาศัยอยู่เพียงลําพังในห้องเช่าสภาพไม่ถูกสุขลักษณะ โดยบุตรสาวได้ฝากให้เพื่อนบ้านช่วยดูแล ที่ย่านพระราม 2 เขตบางขุนเทียน กรุงเทพฯ ทั้งนี้ เมื่อวานนี้ (30 ส.ค. 62) ได้ลงพื้นที่เยี่ยมหญิงชรารายดังกล่าวร่วมกับนักสังคมสงเคราะห์ ของศูนย์ช่วยเหลือสังคม สายด่วน 1300 สังกัดกระทรวง พม. พร้อมทั้งศูนย์บริการสาธารณสุข 42 ถนอม ทองสิมา และอาสาสมัครสาธารณสุข (อสส.) เพื่อตรวจสอบข้อเท็จจริง โดยพบว่า ที่ผ่านมา สํานักงานเขตบางขุนเทียนได้เคยประสานการช่วยเหลือไปยังศูนย์พัฒนาการจัดสวัสดิการสวัสดิการสังคมผู้สูงอายุบ้านบางแค และได้รับเงินสงเคราะห์ จํานวน 2,000 บาท อีกทั้งทีมแพทย์ พยาบาล และ อสส. ศูนย์บริการสาธารณสุข 42 ถนอม ทองสิมา ได้ให้ความช่วยเหลือด้านการตรวจสุขภาพ มอบผ้าอ้อมสําเร็จรูปสําหรับผู้ใหญ่ มอบข้าวสารอาหารแห้ง และมอบเงินเป็นค่าใช้จ่ายในชีวิตประจําวัน จากนั้น ได้ให้การช่วยเหลือในเบื้องต้นตามภารกิจกระทรวง พม. โดยมีการประสานติดตามบุตรสาวของหญิงชราดังกล่าว ซึ่งขณะนี้ พบว่า ได้ประกอบอาชีพขายของอยู่ที่จังหวัดอุบลราชธานี และจะเดินทางกลับมาหาผู้เป็นแม่ในเดือนกันยายน 2562 ทั้งนี้ กระทรวง พม. ได้ร่วมหาแนวทางการช่วยเหลือกับหน่วยงานที่เกี่ยวข้อง โดยนักสังคมสงเคราะห์ของกระทรวง พม. จะลงพื้นที่เยี่ยมหญิงชราดังกล่าวเป็นระยะอย่างสม่ําเสมอ
นายสากล กล่าวต่ออีกว่า นอกจากนี้ เมื่อวันที่ 29 สิงหาคม 2562 เกิดเหตุไฟไหม้บ้านเรือนประชาชน ภายใน ซอยประชาอุทิศ 68 แยก 9 เขตทุ่งครุ กรุงเทพฯ ทั้งนี้ ในวันนั้น (30 ส.ค. 62) ได้ลงพื้นที่เกิดเหตุไฟไหม้พร้อมเจ้าหน้าที่บ้านมิตรไมตรี 4 มุมเมือง กรุงเทพมหานคร (ธนบุรี) สังกัดกรมพัฒนาสังคมและสวัสดิการ (พส.) กระทรวง พม. โดยพบว่า มีบ้านไม้ 2 ชั้น ปลูกติดกัน 3 หลัง ซึ่งอยู่ในรั้วเดียวกัน ได้ถูกไฟไหม้เสียหายทั้งหมด และจากการสอบถามเจ้าของบ้าน พบว่า ขณะไฟไหม้ เจ้าของบ้านได้ไปพักอาศัยอยู่ที่อื่น และไม่มีใครพักอาศัย ทั้งนี้ จึงได้ให้การช่วยเหลือ ในเบื้องต้นตามภารกิจ กระทรวง พม. ด้วยการมอบเครื่องอุปโภคและบริโภคที่จําเป็น และร่วมหาแนวทางการช่วยเหลือกับหน่วยงานที่เกี่ยวข้องเพื่อขอรับสิทธิสวัสดิการสังคมตามกฎหมายจากภาครัฐต่อไป
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานการประชุมคณะกรรมการฝ่ายจัดการนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพุธที่ 13 กันยายน 2560
รองนายกรัฐมนตรีเป็นประธานการประชุมคณะกรรมการฝ่ายจัดการนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
รองนายกรัฐมนตรีเป็นประธานการประชุมคณะกรรมการฝ่ายจัดการนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (วันพุธที่ 13 กันยายน 2560) เวลา 13.30 น. ณ ห้องประชุมดํารงราชานุภาพ พิพิธภัณฑสถานแห่งชาติ พระนคร
พลเอกธนะศักดิ์ ปฏิมาประกร รองนายกรัฐมนตรีเป็นประธานการประชุมคณะกรรมการฝ่ายจัดการนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม ท่านผู้หญิงบุตรี วีระไวทยะ ประจําสํานักพระราชวังพิเศษ สํานักพระราชวัง นายนันต์ ชูโชติ อธิบดีกรมศิลปากร ผู้บริหารกระทรวงวัฒนธรรมและกรรมการฯ เข้าร่วมประชุมโดยอนุกรรมการแต่ละฝ่ายชี้แจงแนวทางการดําเนินงานที่รับผิดชอบเช่นการจัดนิทรรศการ การเข้าชม การรักษาความปลอดภัย เป็นต้น
หลังจากนั้น ไปตรวจความคืบน้าในการก่อสร้างพระเมรุมาศ ซึ่งภาพรวมก้าวหน้าร้อยละ 90 และจะดําเนินการเสร็จสิ้นภายในเดือนกันยายน 2560
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมคนไทยเป็นพุทธศาสนิกชนที่ดี พร้อมขอให้นำหลัก 3 ประการไปปรับใช้ในชีวิต ลดมูลเหตุความขัดแย้ง ชี้ปี 60 เริ่มต้นเป็นมงคล วอนทุกฝ่ายร่วมมือนำพาชาติสงบร่มเย็น
วันเสาร์ที่ 11 กุมภาพันธ์ 2560
โฆษกรัฐบาลเผย นายกฯ ชื่นชมคนไทยเป็นพุทธศาสนิกชนที่ดี พร้อมขอให้นําหลัก 3 ประการไปปรับใช้ในชีวิต ลดมูลเหตุความขัดแย้ง ชี้ปี 60 เริ่มต้นเป็นมงคล วอนทุกฝ่ายร่วมมือนําพาชาติสงบร่มเย็น
โฆษกรัฐบาลเผย นายกฯ ชื่นชมคนไทยเป็นพุทธศาสนิกชนที่ดี พร้อมขอให้นําหลัก 3 ประการไปปรับใช้ในชีวิต ลดมูลเหตุความขัดแย้ง ชี้ปี 60 เริ่มต้นเป็นมงคล วอนทุกฝ่ายร่วมมือนําพาชาติสงบร่มเย็น
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมพี่น้องประชาชนทั่วประเทศที่ได้ใช้โอกาสวันมาฆบูชาปฏิบัติตนเป็นพุทธศาสนิกชนที่ดีด้วยการทําบุญตักบาตรตั้งแต่ช่วงเช้า ฟังเทศน์ฟังธรรม เจริญสมาธิภาวนา และเวียนเทียน ระลึกถึงคุณของพระพุทธ พระธรรม พระสงฆ์ ในช่วงบ่ายและค่ํา
“เนื่องจากวันมาฆบูชาปีนี้เป็นช่วงวันหยุดยาวติดต่อกัน 3 วัน ประชาชนจึงเดินทางออกไปทําบุญและทํากิจกรรมร่วมกับครอบครัวตามสถานที่ต่าง ๆ กันเป็นจํานวนมาก ซึ่งท่านนายกฯ เห็นว่าเป็นภาพบรรยากาศที่งดงาม แสดงออกถึงคุณลักษณะที่พึงประสงค์ของชาวพุทธ และช่วยธํารงรักษาพระพุทธศาสนาให้ยั่งยืน
โดยอยากให้ทุกคนน้อมนําหลัก 3 ประการ ซึ่งเป็นส่วนหนึ่งของโอวาทปาติโมกข์อันเป็นหัวใจสําคัญของพระพุทธศาสนา คือ การไม่ทําบาปทั้งปวง การทํากุศลให้ถึงพร้อม และการทําจิตใจให้ผ่องใส ใช้เตือนสติตนเองและปรับใช้ในการดําเนินชีวิตทุกขณะ ลดมูลเหตุที่ทําให้เกิดความโลภ โกรธ หลง อันเป็นชนวนของการทะเลาะเบาะแว้ง หรือความขัดแย้งในสังคม”
พลโท สรรเสริญ กล่าวต่อว่า ในช่วงวันพระใหญ่ต้นปีนี้ ยังมีเรื่องอันเป็นมงคลและสําคัญของประเทศ นั่นคือ พระราชพิธีสถาปนาสมเด็จพระสังฆราช องค์ที่ 20 แห่งกรุงรัตนโกสินทร์ เนื่องจากสมเด็จพระสังฆราชทรงเป็นประธานของฝ่ายสงฆ์และทรงเป็นที่เคารพสักการะของพุทธศาสนิกชนทั่วไป โดยสมเด็จพระเจ้าอยู่หัวมหาวชิราลงกรณ บดินทรเทพยวรางกูร จะเสด็จพระราชดําเนินทรงประกอบพระราชพิธีดังกล่าวในช่วงเย็นของวันอาทิตย์ที่ 12 ก.พ.60 ณ วัดพระศรีรัตนศาสดาราม
“ท่านนายกฯ ถือว่าปี 2560 เป็นปีที่มีจุดเริ่มต้นที่ดี เป็นสิริมงคล จึงขอให้พี่น้องไทยทุกคนทุกฝ่ายทําหน้าที่ของตนเองอย่างดีที่สุด ร่วมกันปกปักรักษาประเทศชาติไม่ให้มัวหมอง และเป็นพลังนําพาบ้านเมืองไปสู่ความสงบร่มเย็น ช่วยกันปฏิรูป และสร้างความสามัคคีปรองดองให้เกิดขึ้นต่อไป”
รัฐบาลไทย-ข่าวทำเนียบรัฐบาล-อนุทิน โชว์บริการความเป็นเลิศ 6 ด้านการแพทย์ และนวดไทย ท่องเที่ยวเชิงสุขภาพ สร้างรายได้ กระตุ้นเศรษฐกิจไทย
วันศุกร์ที่ 27 ธันวาคม 2562
อนุทิน โชว์บริการความเป็นเลิศ 6 ด้านการแพทย์ และนวดไทย ท่องเที่ยวเชิงสุขภาพ สร้างรายได้ กระตุ้นเศรษฐกิจไทย
กระทรวงสาธารณสุข กระทรวงการท่องเที่ยวและกีฬา ส่งเสริมความเป็นเลิศบริการทางการแพทย์ 6 ด้าน  นวดไทย ผลิตภัณฑ์สุขภาพ และท่องเที่ยวเชิงสุขภาพ สร้างรายได้เข้าประเทศ กระตุ้นเศรษฐกิจ
วันนี้ (27 ธันวาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ประธานการประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) ครั้งที่ 3/2562 โดยมีคณะกรรมการทั้งภาครัฐและภาคเอกชน ร่วมประชุม
นายอนุทินกล่าวว่า ที่ประชุมได้พิจารณามาตรการสร้างรายได้กระตุ้นเศรษฐกิจให้ประเทศไทยเป็นศูนย์กลางสุขภาพนานาชาติ และเห็นชอบในหลักการส่งเสริมบริการรักษาพยาบาลบริการเพื่อส่งเสริมสุขภาพ การศึกษา และผลิตภัณฑ์สุขภาพที่มีศักยภาพสูงและดึงดูดชาวต่างชาติ (Magnet) ได้แก่ การพัฒนาความเป็นเลิศบริการรักษาพยาบาล 6 ด้าน ได้แก่ ด้านความงาม การแปลงเพศ ข้อเข่า หัวใจ ผู้มีบุตรยาก และทันตกรรม เพื่อดึงดูดชาวต่างชาติให้มาใช้บริการรักษาพยาบาล รวมทั้งการยกระดับมาตรฐานนวดไทยจนเป็นที่ยอมรับในระดับสากล ให้เป็นมรดกโลก ในการประชุมคณะกรรมการร่วมระหว่างรัฐบาลตามภาคีอนุสัญญาว่าด้วยการสงวนรักษามรดกวัฒนธรรมที่จับต้องไม่ได้ของยูเนสโก ครั้งที่ 14 วันที่ 12 ธ.ค.2562 ณ กรุงโบโกตา สาธารณรัฐโคลอมเบีย
นายอนุทินกล่าวต่อว่า การส่งเสริมการท่องเที่ยวเชิงสุขภาพและการบริการทางการแพทย์ ได้ดําเนินการสอดรับกับนโยบายรัฐบาลที่จะพัฒนาประเทศไทยให้เป็นศูนย์กลางสุขภาพนานาชาติ ขับเคลื่อนเศรษฐกิจในอนาคต และผลักดันการเจริญเติบโตทางเศรษฐกิจ โดยต่อยอดอุตสาหกรรมที่มีศักยภาพ อาทิ อุตสาหกรรมการท่องเที่ยวกลุ่มรายได้ดีและการท่องเที่ยวเชิงสุขภาพ อุตสาหกรรมแห่งอนาคต อุตสาหกรรมการแพทย์ครบวงจร ซึ่งมีความสอดคล้องตามยุทธศาสตร์ชาติ 20 ปี ด้านการสร้างความสามารถในการแข่งขัน และแผนพัฒนาเศรษฐกิจและสังคมแห่งชาติ ฉบับที่ 12 ด้านการสร้างความเข้มแข็งทางเศรษฐกิจและแข่งขันได้อย่างยั่งยืน
นอกจากนี้ เพื่อกระตุ้นเศรษฐกิจ กระทรวงสาธารณสุข กระทรวงการท่องเที่ยวและกีฬา องค์กรระหว่างประเทศ และหน่วยงานที่เกี่ยวข้องทั้งภาครัฐและเอกชน จะจัดงานมหกรรมสินค้าและบริการสุขภาพ (Thailand Health Expo) ประจําปี 2563 ขึ้นระหว่างวันที่ 4 – 8 มีนาคม 2563 ณ ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี เพื่อแสดงศักยภาพในการเป็นศูนย์กลางการท่องเที่ยวเชิงสุขภาพของโลก รวมทั้งสร้างโอกาสให้ผู้ประกอบการด้านบริการสุขภาพของประเทศไทยได้ดําเนินกิจกรรมการตลาดต่างประเทศและการเจรจาธุรกิจ (Business Matching) เพื่อเพิ่มส่งเสริมศักยภาพธุรกิจด้านการท่องเที่ยวเชิงสุขภาพไทย
************************************** 27 ธันวาคม 2562
รัฐบาลไทย-ข่าวทำเนียบรัฐบาล-เตือนประชาชนระมัดระวังการลงทุนในแชร์ออนไลน์ที่มีลักษณะเป็นแชร์ลูกโซ่
วันพฤหัสบดีที่ 31 ตุลาคม 2562
เตือนประชาชนระมัดระวังการลงทุนในแชร์ออนไลน์ที่มีลักษณะเป็นแชร์ลูกโซ่
สศค.จ้งย้ําเตือนอีกครั้งหนึ่งถึงการถูกชักชวนให้ร่วมลงทุนในแชร์ออนไลน์ที่มีลักษณะเป็นแชร์ลูกโซ่ โดยอ้างว่าจะให้ผลตอบแทนสูง เพื่อให้ประชาชนระมัดระวังในการถูกชักชวนและถูกหลอกลวงจนสูญเสียทรัพย์สิน
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง (สศค.) แจ้งย้ําเตือนอีกครั้งหนึ่งถึงการถูกชักชวนให้ร่วมลงทุนในแชร์ออนไลน์ที่มีลักษณะเป็นแชร์ลูกโซ่ โดยอ้างว่าจะให้ผลตอบแทนสูง เพื่อให้ประชาชนระมัดระวังในการถูกชักชวนและถูกหลอกลวงจนสูญเสียทรัพย์สิน ซึ่ง สศค. ได้เน้นย้ําให้ระมัดระวังและหลีกเลี่ยงมาโดยตลอด เนื่องจากการชักชวนผู้อื่นเข้าร่วมลงทุนในแชร์ออนไลน์ที่มีลักษณะเป็นแชร์ลูกโซ่อาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 (พระราชกําหนดการกู้ยืมเงินฯ) ซึ่งปัจจุบันมีบุคคลโฆษณาชี้ชวนให้ประชาชนทั่วไปเล่นแชร์ผ่านทางเฟซบุ๊ค หรือแอปพลิเคชันไลน์ซึ่งแพร่หลายในกลุ่มบุคคลที่ใช้สื่ออิเล็กทรอนิกส์ในวงกว้างอย่างรวดเร็ว เช่น กรณีคดีแชร์แม่มณี เป็นต้น
สศค. ขอแจ้งเตือนประชาชนให้ระมัดระวังและอย่าหลงเชื่อกับการชักชวนให้เข้าร่วมลงทุนในแชร์ออนไลน์ที่มีลักษณะเป็นแชร์ลูกโซ่ ซึ่งอาจเข้าข่ายเป็นการกระทําความผิดตามพระราชกําหนดการกู้ยืมเงินฯ โดยวิธีสังเกตลักษณะของแชร์ลูกโซ่มีดังนี้ (1) มีการชักชวนให้ประชาชนเข้าร่วมลงทุน (2) เสนอผลตอบแทนสูงในระยะเวลาอันสั้น (3) ผู้ที่ชักชวนประกอบธุรกิจที่ไม่ชอบด้วยกฎหมายหรือไม่ได้ประกอบธุรกิจใด ๆ แต่ใช้วิธีการหมุนเวียนเงิน (4) เมื่อไม่สามารถหาสมาชิกมาลงทุนเพิ่มได้ก็จะปิดกิจการหนีไป
การชักชวนให้ร่วมลงทุนในแชร์ออนไลน์ที่มีลักษณะเป็นแชร์ลูกโซ่ส่งผลให้สมาชิกที่ร่วมลงทุนเกิดความเสียหายต่อทรัพย์สินจํานวนมาก สําหรับประชาชนที่ถูกชักชวนหรือถูกหลอกลวงให้เข้าร่วมลงทุนในแชร์ออนไลน์ไปแล้วและรู้ตัวว่าจะเกิดความเสียหายต่อทรัพย์สินของท่าน ขอให้ท่านแจ้งความร้องทุกข์ต่อพนักงานสอบสวนกรมสอบสวนคดีพิเศษ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ และสถานีตํารวจในท้องที่ที่เกิดเหตุ (เพื่อไม่ให้คดีขาดอายุความ) หรือส่งเรื่องร้องเรียนมาที่สํานักนโยบายพัฒนาระบบการเงินภาคประชาชน สศค. ซึ่ง สศค. จะประสานหน่วยงานที่เกี่ยวข้องดําเนินการตามกฎหมายให้ถึงที่สุด
หากท่านมีข้อสงสัยประการใด สามารถสอบถามได้ที่ ส่วนป้องปรามการเงินนอกระบบ สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ถนนพระรามที่ 6 เขตพญาไท กรุงเทพฯ 10400 โทร. 0 2169 7128 ถึง 36 ต่อ 153 - 161 หรือศูนย์รับแจ้งการเงินนอกระบบ โทร. 1359 หรือ ตู้ปณ.1359 ปณจ.บางรัก กรุงเทพฯ 10500 หรือ e-mail 1359@mof.go.th
สํานักนโยบายพัฒนาระบบการเงินภาคประชาชน
สํานักงานเศรษฐกิจการคลัง
โทร. 02 169 7127 ถึง 36 ต่อ 158 หรือศูนย์รับแจ้งการเงินนอกระบบ สายด่วน 1359 กด 1
รัฐบาลไทย-ข่าวทำเนียบรัฐบาล-รมว.อุตฯ มอบนโยบาย กสอ.เน้นส่งเสริมและพัฒนาอุตฯเป้าหมาย ดันผู้ประกอบการสู่ยุค 4.0
วันจันทร์ที่ 12 สิงหาคม 2562
รมว.อุตฯ มอบนโยบาย กสอ.เน้นส่งเสริมและพัฒนาอุตฯเป้าหมาย ดันผู้ประกอบการสู่ยุค 4.0
รมว.อุตฯ มอบนโยบาย กสอ.เน้นส่งเสริมและพัฒนาอุตฯเป้าหมาย ดันผู้ประกอบการสู่ยุค 4.0
วันที่ 9 ส.ค. 62 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรมพร้อมด้วยคณะผู้บริหารกระทรวงอุตสาหกรรม ตรวจเยี่ยมและมอบนโยบายให้กับกรมส่งเสริมอุตสาหกรรม (กสอ.)​ โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้การต้อนรับ โดยนายสุริยะฯ ระบุว่า กระทรวงฯเล็งเห็นความจําเป็นเร่งด่วนในส่วนของการส่งเสริมและพัฒนาภาคอุตสาหกรรมไทย โดยเฉพาะเอสเอ็มอีที่อาจได้รับผลกระทบจากการที่เศรษฐกิจโลกผันผวนทั้งในระยะสั้นและระยะยาว เน้นให้ความรู้เพิ่มช่องทางการตลาด เทคโนโลยีรวมทั้งการให้ความช่วยเหลือผู้ประกอบการให้สามารถเข้าถึงแหล่งเงินทุนได้เพื่อให้เกิดสภาพคล่องในด้านการดําเนินธุรกิจ พร้อมผลักดันให้ภาคอุตสาหกรรมไทยสู่ยุค 4.0 โดยเฉพาะในกลุ่มอุตสาหกรรมเป้าหมาย #กระทรวงอุตสาหกรรม